
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 38 

30 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέας της όψης του κτιρίου 
που βρίσκεται στη Νάουσα και επί της οδού Μ. Α¬ 
λεξάνδρου αριθ. 36-38 και καθορισμός ειδικών ό¬ 
ρων και περιορισμών δόμησής του, φερόμενου ως 
ιδιοκτησίας των Γρ. και Στ. Καρκάτα και Γρ. Α. Καρ- 


κάτα. 1 

Τροποποίηση εγκεκριμένου σχεδίου πόλης στα ΟΤ 
642,644,649,652,653 της πολεοδομικής ενότητας 

«Παχιανά II» του Δήμου Χανιών. 2 

Κήρυξη δημόσιας δασικής έκτασης 68,7 στρεμ. ως α¬ 
ναδασωτέας, στην περιφ. Δήμου Ναρθακίου, Ν. 
Λάρισας. 3 


ΑΠΟΦΑΣΕΙΣ 

Αριθ. 7408 (1) 

Χαρακτηρισμός ως διατηρητέας της όψης του κτιρίου 
που βρίσκεται στη Νάουσα και επί της οδού Μ. Αλε¬ 
ξάνδρου αριθ. 36-38 και καθορισμός ειδικών όρων και 
περιορισμών δόμησήςτου, φερόμενου ως ιδιοκτησίας 
των Γρ. και Στ. Καρκάτα και Γρ. Α. Καρκάτα. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985(Φ.Ε.Κ. 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 Φ.Ε.Κ. 91 
Α'), συμπληρώθηκε με το άρθρο 22 του Ν. 2300/1995 
(Φ.Ε.Κ. 69 Α') και αντικαταστάθηκε με το άρθρο 3 του Ν. 
2831/2000 (Φ.Ε.Κ. 140 Α') «Τροποποίηση των διατάξεων» 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις. 

Του Π.Δ. 358/1986(Φ.Ε.Κ. 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 


Του Π.Δ. 331/2001 (Φ.Ε.Κ. 221 Α') «Οργανισμός του Υ¬ 
πουργείου Μακεδονίας - Θράκης». 

Του άρθρου 29Α'του Ν. 1558/1985 «Κυβέρνηση και Κυ¬ 
βερνητικά Όργανα» (ΑΊ37), που προστέθηκε με το άρθρο 
27 του Ν. 2081/1992 (ΑΊ54) και αντικαταστάθηκε με την 
παράγρ. 2 ατού άρθρου 1 του Ν. 2469/1997(Α'38). 

2. Την απόφαση Υ.704/19.8.1988 (Φ.Ε.Κ. 575 Β') του 
Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείο Μακεδονίας Θράκης. 

3. Την από 2 Μαϊου 2001 αιτιολογική έκθεση της Διεύ¬ 
θυνσης Πολιτισμού του Υπουργείου Μακεδονίας - Θρά¬ 
κης . 

4. Την από 14.5.2001, απάντηση του Γρηγ. Α. Καρκάτα, 
όπου δηλώνει ότι αποδέχεται την πρόταση της Υπηρεσίας 
για το χαρακτηρισμό της όψης του υπόψη κτιρίου ως δια¬ 
τηρητέας. 

5. Το υπαρίθμ.3144/11.6.2001 έγγραφο του ΥΜΑΘ, ό¬ 
που ζητείται η ανάρτησή της από 2.5.2001 αιτιολογικής 
έκθεσης της Υπηρεσίας καθόσον δεν περιήλθαν σ’ αυτήν 
στοιχεία αποδοχής της αιτιολογικής έκθεσης και από 
τους υπολοίπους ιδιοκτήτες. 

6. Τα υπαρίθμ. 6369/7.9.2001 και 7113/11.10.2001 έγ¬ 
γραφα του Δήμου Ναούσης όπου αναφέρεται η ανάρτη¬ 
ση και καθαίρεση της υπόψη αιτιολογικής έκθεσης στο 
Δημοτικό Κατάστημα. 

7. Το γεγονός ότι δεν υπεβλήθη ένσταση κατά της αι- 
τιολογικής έκθεσης εντός των υπό του νόμου προβλεπο- 
μένων προθεσμιών, αποφασίζουμε: 

1. Χαρακτηρίζουμε ως διατηρητέα την όψη του κτιρίου 
που βρίσκεται στη Νάουσα και επί της οδού Μ. Αλεξάν¬ 
δρου αριθ. 36-38, φερόμενου ως ιδιοκτησίας των Γ ρηγ. Α. 
Καρκάτα και Γ ρηγ. και Στέριου Γ.Καρκάτα όπως φαίνεται 
στο συνημμένο τοπογραφικό διάγραμμα σε κλίμακα 
1:1000, που θεωρήθηκε από τη Δ/νση Πολιτισμού του 
Υ.ΜΑ.Θ. καιπου σε σμίκρυνση αντίτυπό του δημοσιεύεται 
με την απόφαση αυτή, για τους παρακάτω κυρίως λό¬ 
γους: 

α. Έχει χαρακτηριστική μορφολογία με συνδυασμό δύο 
υλικών του τυπικού πωρόλιθου στο ισόγειο και τους συ¬ 
μπαγείς οπτόπλινθους στους ορόφους και οριζ. διακο- 
σμητικές ζώνες. 

β. Η όλη οργάνωση της όψης με τον χαρακτηριστικό το¬ 
νισμό των παραστάδων και υπέρθυρων με το αντίστοιχο 
υλικό παρουσιάζει ενδιαφέρον καθώς τα ημικυκλικά 

υπέρθυρα του ισογείου αλλοιώνονται ελαφρώς στους ο¬ 
ρόφους όπου μετατρέπονται σε ελαφρώς τοξοειδή υπέρ¬ 
θυρα. 

γ. Η όψη του κτιρίου παρουσιάζει αισθητικό και αρχιτε¬ 
κτονικό ενδιαφέρον και αξίζει να διατηρηθεί ως δείγμα α¬ 
στικής παραδοσιακής αρχιτεκτονικής της πόλης της Νά¬ 
ουσας. 

2. Στη χαρακτηριζόμενη ως διατηρητέα όψη του κτιρίου 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και διακοσμητικών στοι¬ 
χείων της. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. Επιτρέπεται ακόμη η εξά¬ 
ντληση του συντελεστή δόμησης του οικοπέδου με 
κατάλληλη κατασκευή που να διατηρεί την όψη και να 
εντάσσεται στη μορφολογία και τυπολογία της. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση της όψης του κτι¬ 
ρίου. 

Επιτρέπεται μόνο η τοποθέτηση επιγραφών μικρών δια¬ 


στάσεων στην ελληνική γλώσσα, που να πληροφορούν 
για τη χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, για την εξάντληση του 
σ.δ. όπως και για την τοποθέτηση επιγραφών, απαιτείται 
έλεγχος της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ) και έγκριση της Διεύθυνσης Πολιτι¬ 
σμού του Υπουργείου Μακεδονίας Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ- 
πολο γισμού ή του προϋπολογισμού του οικείου Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, ΙδΔεκεμβρίου 2001 

ΟΥΠΟΥΡΟΣ 

ΓΕΩΡΓΙΟΣ ΠΑΣΧΑΛΙΔΗΣ 

Αριθ. 2705 (2) 

Τροποποίηση εγκεκριμένου σχεδίου πόλης στα ΟΤ 642, 
644, 649, 652, 653 της πολεοδομικής ενότητας «Πα- 
χιανά II» του Δήμου Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του από 17.7.23 Ν.Δ. «περί σχεδίων πό¬ 
λεων κλπ» (ΦΕΚ 228/Α/23). 

2. Το Ν. 1337/83 (ΦΕΚ33Α) όπως τροποποιήθηκε και ισχύει. 

3. Το Ν. 2503/97 «Διοίκηση, οργάνωση, στελέχωση της 
Περιφέρειας» (ΦΕΚ 107Α/30.5.97). 

4. Το Ν. 2831/2000 (ΦΕΚ 140 Α) άρθρο 29 (τροποποίηση 
και συμπλήρωση του Ν. 1577/85). 

5. Το από 19.1.1989 Π.Δ. «Έγκριση πολεοδομικής μελέ¬ 
της της πολεοδομικής ενότητας «Παχιανά II» του Δήμου 
Χανίων και της κοινότητας Περιβολίων και τροποποίηση 
του εγκεκριμένου σχεδίου σε συνεχόμενη περιοχή» (ΦΕΚ 
139 Δ/8.31989). 

6. Τις με αρ. 519/27.10.1998, 12/4.4.2001, 376/ 
30.7.2001 αποφάσεις Δημοτικού Συμβουλίου Χανίων που 
συμφωνεί με την έγκριση της αιτούμενης τροποποίησης. 

7. Τη θετική γνωμοδότηση του ΣΧΟΠ Ν.Α. Χανίων όπως 
αυτή διατυπώθηκε στο πρακτικό 11 της συνεδρίασης της 

27.9.2001, θέμα 4ο. 

8. Τη θετική γνωμοδότηση του ΣΧΟΠ Περιφέρειας Κρή¬ 
της όπως αυτή διατυπώθηκε στη 12η συνεδρίαση της 

18.12.2001, θέμα 3ο. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη εις βάρος του 
κρατικού προϋπολογισμού και του οικείου ΟΤΑ. 


10. Το γεγονός ότι η παρούσα πολεοδομική ρύθμιση αυ¬ 
ξάνει τους κοινόχρηστους χώρους, αποφασίζουμε: 

Α) Την έγκριση τροποποίησης εγκεκριμένου σχεδίου 
πόλης στα ΟΤ 642, 644, 649, 652, 653 της πολεοδομικής 
ενότητας «Παχιανά II» του Δήμου Χανίων Κατάργηση της 
μεταξύ των ΟΤ 649 και ΚΧ 644 προβλεπόμενης οδού και 
συγκεκριμένα: 

1. Μεταφορά του ΚΧ 644 στο βορειοδυτικό τμήμα του 
ΟΤ 642. 

2. Δημιουργία πεζόδρομου πλάτους 4.00 μ. μεταξύ των 
ΚΧ 644 και ΟΤ 642. 

3. Επιβολή πρασιάς πλάτους 4.00μ. στη νέα βορειοδυ¬ 
τική παρειά του ΟΤ 642. 

4. Μεταφορά του χώρου του Δημοτικού Σχολείου από 
το ΟΤ 642 στο νέο ΟΤ 649 στο οποίο έχει ενσωματωθεί ο 
αρχικός ΚΧ 644. 

5. Μεταφορά του χώρου στάθμευσης από το νοτιοανα¬ 
τολικό τμήμα του ΟΤ 653 στο βόρειο τμήμα του ΟΤ 652. 

6. Μετατόπιση προς βορρά της μεταξύ των ΟΤ 652 και 
ΟΤ 653 προβλεπόμενης οδού, όπως φαίνεται στο με κλί¬ 
μακα 1: 500 συνημμένο τοπογραφικό διάγραμμα του πο¬ 
λιτικού μηχανικού Κων. Μαυρομάτη. 

Β) Η παρούσα απόφαση να δημοσιευθεί στο ΦΕΚ μαζί 
με το τοπογραφικό διάγραμμα που τη συνοδεύει. 

Γ) Η ισχύς της παρούσας αρχίζει από την δημοσίευση 
της στο ΦΕΚ. 

Ηράκλειο, 20 Δεκεμβρίου 2001 

Ο Γενικός Γραμματέας Περιφέρειας 
ΑΘ. ΚΑΡΟΥΝΤΖΟΣ 

Αριθ. 3622 (3) 

Κήρυξη δημόσιας δασικής έκτασης 68,7 στρεμ. ως ανα¬ 
δασωτέας, στηνπεριφ. Δήμου Ναρθακίου, Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπ’ όψη: 

1 .Τις διατάξεις του Ν. 2503/97 «περί διοικητικής αποκέ¬ 
ντρωσης». 

2. Την αριθμ. 1860/23.3.2001 (ΦΕΚ. 421/12.4.2001) Από¬ 
φαση Γ. Γ. Περιφ. Θεσσαλίας «περί εξουσιοδότησης των 
Προϊσταμένων της Περιφέρειας, των Δ/ντών Δασών των 
Νομών, των Δασαρχών κλπ. να υπογράφουν με εντολή 
του». 

3. Τις διατάξεις των άρθρων 38 παρ. 1 και 41 παρ. 1 και 3 
του Ν. 998/79 «περί προστασίας των δασών κλπ.» 

4. Τις α) 160417/1180/8.7.80 και 

β) 182447/3049/24.9.80 Δ/γές του Υπουργείου Γεωρ¬ 
γίας σχετικές με την κήρυξη εκτάσεων ως αναδασωτέων. 

5. Την αριθ. 7962/15.10.2001 αναφορά του Δασαρχείου 
Λάρισας με την οποία προτείνεται η κήρυξη της δημόσιας 
δασικής έκτασης των 68,7 στρεμμάτων που βρίσκεται στη 


θέση «Ραχούλα» περιοχής Δ. Δ. Σκοπιάς, Δήμου Ναρθα¬ 
κίου, ως αναδασωτέας, αποφασίζουμε: 

Κηρύσσουμε αναδασωτέα την δημόσια δασική έκταση 
των 68,7 στρεμμάτων, της οποίας η βλάστηση καταστρά¬ 
φηκε λόγω πυρκαγιάς, στη θέση «Ραχούλα», περιοχής 
Δ.Δ. Σκοπιάς, Δήμου Ναρθακίου και η οποία ορίζεται: 

ΑΝΑΤΟΛΙΚΑ: Δημόσια δασική έκταση. 

ΔΥΤΙΚΑ: Δημόσια δασική έκταση. 

ΒΟΡΕΙΑ: Δημόσια δασική έκταση. 

ΝΟΤΙΑ: Δημόσια δασική έκταση. 

Η ανωτέρω έκταση, η οποία απεικονίζεται με τα στοιχεία 
Α, Β, Γ, Δ, Ε, Ζ, Η, Θ, I, Κ, Α στο διάγραμμα του Δασαρχεί¬ 
ου Λάρισας το οποίο αποτελεί αναπόσπαστο τμήμα της 
παρούσης, θα αναδασωθεί με τη φυσική διαδικασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 21 Δεκεμβρίου 2001 

Με εντολή Γενικού Γραμματέα Περιφέρειας 
Ο Διευθυντής Δασών Ν. Λάρισας 
ΒΑΣΙΛΕΙΟΣ ΙΤΣΙΟΣ 

Δ/ΝΣΗ ΔΑΣΩΝ Ν. ΛΑΡΙΣΑΣ 
ΔΑΣΑΡΧΕΙΟ ΛΑΡΙΣΑΣ 


Ανήκιι στην . &&£αβ£6ία/Μςηας. 


ΤΟΠΟΓΡΑΦΙΚΟ _ ΔΙΑΓΡΑΜΜΑ 

ΚΑΜΜΕΝΗΓ ΔΑΣΙΚΗΣ ΕΚΤΑΙΗΧ 


Δασονομείο 

£η·ΜΟΊ 

^.ΜΑΜ€Ρ.· 
Θέση 
Εμβαόό 



(,Ο)ΏΟΛ/ 

&<*£<//V 
ΓΠο{4· 


ΚΛΙΜΑΚΑ 1: 5 00 0 


Χαρακτηρισμός : 

' ΙΜ 

3 ) . 

ΙόιοκτησΙα : 0 6 I 0 

Ημερομηνία : ϋ~ *)- 01 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


000 οι 




